Jelaskan Memasuki politik nasional dari Barack Obama dalam bahasa melayu

Pada tahun 2000, Obama bertanding buat kali pertama kerusi Dewan Perwakilan Kongres yang dijawat oleh ahli Demokrat dari Chicago, Bobby Rush, tetapi gagal. Kecewa dengan kekalahan tersebut dan mencari pengaruh luar daripada perundangan negeri Illinois, beliau telah dapat meyakinkan Michelle tentang ideanya untuk bertanding kerusi Senat dalam “strategi menang atau keluar” sebagai peluang terakhirnya untuk memajukan kerjaya politiknya.

Apabila Peter Fitzgerald, penjawat jawatan tersebut pada ketika itu mengumumkan bahawa dia tidak akan bertanding semula untuk kerusi Senat pada tahun 2004 di Illinois; kerusi tersebut menyaksikan perebutan sengit. Obama bersama enam anggota Demokrat dan lapan Republikan bertanding dalam pilihan raya pemilihan pendahuluan parti masing-masing bagi pencalonan senator. Obama dengan mudah telah mendapat pencalonan Demokrat dengan kemenangan tinggi sebanyak 53 peratus, berbanding gabungan ke enam-enam calon lawannya.

Kemenangan bergaya Obama menaikkan namanya sebagai bintang baru parti Demokrat; dan spekulasi bermula tentang masa depan beliau yang cerah sebagai bakal presiden.

Pada bulan Julai 2004, Obama menulis dan menyampaikan ucaptama di Konvensyen Kebangsaan Parti Demokrat di Boston, Massachusetts. Walaupun tidak disiarkan di tiga siaran berita utama, lebih kurang 9.1 juta penonton mendengar ucapan Obama dan ini menaikkan bintangnya yang semakin menyinar dalam parti Demokrat.

Obama mengangkat sumpah sebagai senator pada 4 Januari 2005. Dia merupakan senator berketurunan Afrika Amerika kelima dalam sejarah Amerika Syarikat dan ketiga yang dilantik secara popular.